**ΒΙΒΛΙΟ 3 ΚΕΦ. 71.1.**

**71.1. ΟΙ ΟΛΙΓΑΡΧΙΚΟΙ ΑΠΟΦΑΣΙΖΟΥΝ ΟΥΔΕΤΕΡΟΤΗΤΑ**

***Στην παρακάτω περίοδο:***

***ο χρόνος δίνεται με 2 χρονικές μετοχές***

***το ρήμα εἶπον έχει 4 αντικείμενα: 2 δευτερεύουσες ονοματικές / ειδικές προτάσεις και 2 ειδικά απαρέμφατα!***

***ΣΥΝΔΕΣΗ ΜΕ ΠΡΟΗΓΟΥΜΕΝΑ***

Μετά τη δολοφονία του Πειθία και εξήντα άλλων δημοκρατικών οι ολιγαρχικοί καταλαμβάνουν την εξουσία.

**ΚΥΡΙΑ ΣΗΜΕΙΑ ΕΝΟΤΗΤΑΣ**

* Εξηγήσεις των ολιγαρχικών για το πραξικόπημα
* Το ψήφισμα της ουδετερότητας
* Αποστολή πρεσβείας στην Αθήνα

***Επισημάνσεις Συντακτικού:***

***μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση.***

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **71.1. *Δράσαντες*** δὲ τοῦτο καὶ ***ξυγκαλέσαντες*** Κερκυραίους **εἶπον (**ὅτι ταῦτα καὶ βέλτιστα **εἴη)** καὶ **(**ἥκιστ᾽ **ἂν δουλωθεῖεν** ὑπ᾽ Ἀθηναίων**)** τό τε λοιπὸν μηδετέρους ***δέχεσθαι*** ἀλλ᾽ ἢ μιᾷ νηὶ ***ἡσυχάζοντας***, τὸ δὲ πλέον πολέμιον ***ἡγεῖσθαι*.**  **(**Ὡς δὲ **εἶπον)**, καὶ **ἠνάγκασαν *ἐπικυρῶσαι*** τὴν γνώμην. | **71.1.** Αφού έκαναν αυτό, συγκάλεσαν τον λαό της Κέρκυρας και είπαν πως αυτό που έγινε ήταν το καλύτερο και ότι τώρα πια ήταν ελάχιστος ο φόβος να υποδουλωθούν από τους Αθηναίους, κι από δω και μπρος να μείνουν ουδέτεροι και να μη δέχονται κανέναν από τους δύο, παρά μόνο αν έρχονται μ’ ένα καράβι, οποιαδήποτε όμως μεγαλύτερη δύναμη να τη θεωρούν εχθρική.  Αυτά πρότειναν κι ανάγκασαν τον λαό να τα επικυρώσει. | **71.1. Κ.Π.:** **Δράσαντες δὲ τοῦτο καὶ ξυγκαλέσαντες Κερκυραίους εἶπον … τό τε λοιπὸν μηδετέρους δέχεσθαι ἀλλ᾽ ἢ μιᾷ νηὶ ἡσυχάζοντας, τὸ δὲ πλέον πολέμιον ἡγεῖσθαι. (*Εκφέρεται με οριστική και δηλώνει το πραγματικό).***  ***Δράσαντες:*** **χρονική μτχ.,** συνημμένη στο υπκ. ρ. (οἱ ὀλίγοι),  ενν. υπκ. μτχ.: οἱ ὀλίγοι,  **δὲ τοῦτο: σύστοιχο αντ. μτχ. δράσαντες**  ***ξυγκαλέσαντες:*** **χρονική μτχ.,** συνημμένη στο υπκ. ρ.,  ενν. υπκ. μτχ.: οἱ ὀλίγοι, Κερκυραίους: αντ. μτχ. ξυγκαλέσαντες  **εἶπον: ρήμα, ενν. υπκ. ρ.: οἱ ὀλίγοι,**  **αντ. ρ. οι 2 Δ.Ε.Π. και τα 2 απρμφ.**  τό τε λοιπὸν: αιτιατική χρόνου  ***δέχεσθαι*:** **τελικό απρμφ., αντ. ρ.**  ενν. υπκ. απρμφ.: Κερκυραίους (ετεροπροσωπία)  μηδετέρους: αντ. απρμφ. δέχεσθαι  ἀλλ᾽ ἢ μιᾷ: επιθ. πρσδ. στο νηί,  νηὶ: δοτική συνοδείας από την ενν. μτχ. ιόντας  ***ἡσυχάζοντας***: **τροπική μτχ.,** ενν. υπκ. μτχ.: Κερκυραίους (συνημμένη)  ***ἡγεῖσθαι*:** **τελικό απρμφ., αντ. ρ.,** ενν. υπκ. απρμφ.: Κερκυραίους  τὸ δὲ πλέον: αντκ. απρμφ. ἡγεῖσθαι  πολέμιον: κατηγορούμενο στο αντικ. τὸ πλέον  **Δ.Π. ΕΙΔΙΚΗ:** **ὅτι ταῦτα καὶ βέλτιστα εἴη, ως αντικείμενο του ρήματος εἶπον (αντικ. ρ. εἶπον)**  ***Εκφέρεται με ευκτική του πλαγίου λόγου (εἴη), καθώς εξαρτάται από ιστορικό χρόνο και δηλώνει έτσι κάτι το υποκειμενικό και αβέβαιο και αναφέρεται στο παρελθόν***  **εἴη:** ρήμα, ταῦτα: υπκ. ρ. **(αττική σύνταξη),** βέλτιστα: κατηγ. στο ταῦτα  ***Όταν το υποκείμενο του ρήματος είναι ουδέτερου γένους και πληθυντικού αριθμού, ενδέχεται το ρήμα να τίθεται στο γ΄ ενικό πρόσωπο. Το φαινόμενο αυτό ονομάζεται αττική σύνταξη «ταῦτα εἴη»***  **Δ.Π. ΕΙΔΙΚΗ:** **καὶ (ὅτι) ἥκιστ᾽ ἂν δουλωθεῖεν ὑπ᾽ Ἀθηναίων,**  **ἂν δουλωθεῖεν:** ρ. (εκφέρεται με δυνητική ευκτική και δηλώνει κάτι που είναι δυνατό στο παρόν και στο μέλλον), ενν. υπκ. ρ.: οἱ Κερκυραίοι  ὑπ᾽ Ἀθηναίων: Εμπρόθετος προσδιορισμός του ποιητικού αιτίου από το ἂν δουλωθεῖεν, ἥκιστ᾽ ἂν: επρρ. πρσδ. ποσού  **Δ.Π. ΧΡΟΝΙΚΗ: Ὡς δὲ εἶπον,**  Ε**ισάγεται με το ὡς (αφού, μόλις) γιατί δηλώνει το προτερόχρονο**  **εἶπον:** **ρήμα** // οἱ ὀλίγοι: ενν. υπκ. ρ.  **Κ.Π.:** **καὶ ἐπικυρῶσαι ἠνάγκασαν τὴν γνώμην.**  **ἠνάγκασαν:** **ρήμα,** ενν. υπκ. ρ.: οἱ ὀλίγοι  **ἐπικυρῶσαι:** **τελικό απρμφ., έμμεσο αντ. ρ.,**  υπκ. απρμφ.: Κερκυραίους  τὴν γνώμην: αντ. απρμφ. ἐπικυρῶσαι (ετεροπροσωπία) |

**ΠΡΑΓΜΑΤΟΛΟΓΙΚΑ ΣΧΟΛΙΑ 71.1.**

***1. Ποιο είναι το υποκείμενο των δύο πρώτων μετοχών στο κεφ. 71 και πού αποσκοπεί η σύγκληση της κερκυραϊκής εκκλησίας του Δήμου, της αλίας;***

Το υποκείμενο των δύο πρώτων μετοχών στο κεφ. 71 **Δράσαντες και ξυγκαλέσαντες** είναι **οἱ ὀλίγοι**. Η σύγκληση της κερκυραϊκής εκκλησίας του Δήμου από τους ολιγαρχικούς (οἱ ὀλίγοι) αποσκοπεί στο να τονίσουν ότι οι τρέχουσες εξελίξεις ήταν συμφέρουσες για την Κέρκυρα, διότι έτσι το νησί δε διέτρεχε τον κίνδυνο υποδούλωσής του στην Αθήνα.

***2. Γιατί οι ολιγαρχικοί επιμένουν στην ανάγκη τήρησης ουδετερότητας των Κερκυραίων; Τι συνέπειες θα είχε αυτή για τους ίδιους και την Αθήνα;***

Επισήμαναν την αναγκαιότητα τήρησης ουδετερότητας υπό όρους, γεγονός που σήμαινε διάλυση της επιμαχίας με την Αθήνα, όχι όμως και ολοκληρωτική αποκοπή των δεσμών της Κέρκυρας με την υπερδύναμη αυτή της εποχής. Η πρεσβεία που στάλθηκε στην Αθήνα ήταν επιφορτισμένη με διπλό σκοπό: αφενός να πείσει τους Αθηναίους ότι οι εξελίξεις στην Κέρκυρα ήταν συμφέρουσες και γι` αυτούς, αφετέρου να διεγείρει τη φιλοπατρία των δημοκρατικών Κερκυραίων που είχαν καταφύγει στην Αθήνα, ώστε να μην προσπαθήσουν να ανατρέψουν τη νέα πολιτική κατάσταση που δημιουργήθηκε στο νησί. Αυτό που επιδιώκουν να πετύχουν οι ολιγαρχικοί είναι να αποτραπεί οποιαδήποτε αντίδραση στη νέα πολιτική κατάσταση που το πραξικόπημά τους διαμόρφωσε.

***3. Τι σήμαινε ιδιαίτερα η απόφαση να μην επιτραπεί η παραμονή περισσότερων από ένα μη κερκυραϊκών πλοίων στην Κέρκυρα;***

Η παρουσία δηλαδή περισσότερων του ενός πλοίων θα έπρεπε να θεωρείται ενέργεια εχθρική και να οδηγεί σε πολεμική κινητοποίηση. Ουσιαστικά η απόφαση αυτή ακυρώνει πρακτικά την αμυντική συμμαχία Αθηναίων-Κερκυραίων. Πρέπει να σημειωθεί πάντως εδώ ότι η πολιτική της ουδετερότητας, της απεμπλοκής δηλαδή της Κέρκυρας από τον πόλεμο, ήταν συνετή. Αυτό βέβαια δεν αναιρεί τον αρχικό σκοπό των ολιγαρχικών, που ήταν να εγκαταστήσουν την ολιγαρχία στην Κέρκυρα.

***4. «ξυγκαλέσαντες Κερκυραίους ... ἐπικυρῶσαι ἠνάγκασαν τὴν γνώμην»:***

***Να εξηγήσετε και να σχολιάσετε την αντιφατικότητα των φράσεων αυτών.***

***(Εδώ πρέπει να προσέξετε ιδιαίτερα ότι στην πρώτη κύρια πρόταση το ρήμα είναι λεκτικό, ενώ στη δεύτερη κελευστικό.)***

Αξιοπρόσεκτη είναι η προσπάθεια των ολίγων να προσδώσουν μία επίφαση δημοκρατικής νομιμότητας στο όλο εγχείρημά τους, αφού αμέσως μετά το φόνο των πολιτικών τους αντιπάλων συγκαλούν το δήμο. Η σύγκληση της εκκλησίας του δήμου προκαλεί την εντύπωση πως οι ολιγαρχικοί έχουν την πρόθεση να ακούσουν και να σεβαστούν τη γνώμη των πολιτών. Στην πραγματικότητα, όμως, το μόνο που τους απασχολεί είναι να δοθεί μιαν επίφαση δημοκρατικότητας σε όσα έχουν αποφασίσει να κάνουν. Έτσι, οι πολίτες καλούνται, όχι όπως θα συνέβαινε σε μια δημοκρατική πολιτεία, για να εκφράσουν τη βούλησή τους, αλλά για να δώσουν εξαναγκαστικά την έγκρισή τους στις αποφάσεις των ολιγαρχικών. Οι ολιγαρχικοί με το κλίμα ψυχολογικής βίας και τρομοκρατίας που δημιουργούν εξαναγκάζουν τους Κερκυραίους να επικυρώσουν την πρότασή τους για ουδετερότητα. Καταλύεται έτσι η ίδια η ουσία της λειτουργίας των δημοκρατικών θεσμών, δηλαδή η ελευθερία στη λήψη των αποφάσεων. Η κίνηση αυτή των ολίγων, η πολιτική αυτή φενάκη (ψέμα), εκφράζεται εναργέστατα (ξεκάθαρα) από τις ίδιες τις αντιφατικές ενέργειές τους: από τη μια συγκαλούν την εκκλησία του δήμου, από την άλλη όμως δεσμεύουν τη βούληση του δημοκρατικού αυτού οργάνου και αυτό ακριβώς υπονοεί ο Θουκυδίδης με την αντιφατικότητα στη φράση αυτή.

***5. Ποιοι ευνοούνταν από το ψήφισμα της ουδετερότητας; Για ποιους λόγους;***

Πρέπει να σημειωθεί ότι η πολιτική της ουδετερότητας, της απεμπλοκής δηλαδή της Κέρκυρας από τον πόλεμο, ήταν συνετή. Οι ολιγαρχικοί με το κλίμα ψυχολογικής βίας και τρομοκρατίας που δημιουργούν εξαναγκάζουν τους Κερκυραίους να επικυρώσουν την πρότασή τους για ουδετερότητα. Επισήμαναν ακόμη οι ολιγαρχικοί την αναγκαιότητα τήρησης ουδετερότητας υπό όρους, γεγονός που σήμαινε διάλυση της επιμαχίας με την Αθήνα, όχι όμως και ολοκληρωτική αποκοπή των δεσμών της Κέρκυρας με την υπερδύναμη αυτή της εποχής.

**6. «Δράσαντες δέ...ξεγκαλέσαντες Κερκυραίους»:** Ο Θουκυδίδης, συνεχίζοντας την αφήγηση των γεγονότων, φαίνεται σαν να λέει ότι όλα όσα καταγράφονται εδώ τα έκαναν οι πέντε Κερκυραίοι ολιγαρχικοί. Ασφαλώς δεν ήταν μόνοι τους, αλλά με τη βοήθεια ομοϊδεατών τους και ιδιαίτερα εκείνων, οι οποίοι ήταν αιχμάλωτοι από την Κόρινθο και είχαν απελευθερωθεί. Οι ολιγαρχικοί προσπαθούν να προσδώσουν μια επίφαση δημοκρατικής νομιμότητας στις αντιδημοκρατικές, άδικες πράξεις τους, αφού αμέσως μετά το φόνο των πολιτικών τους αντιπάλων συγκαλούν το

δήμο.

**7. «ταῦτα καί βέλτιστα ... Ἀθηναίων»:** Βλέπουμε ότι οι ολιγαρχικοί αμέσως μετά τη δολοφονία των αρχηγών των δημοκρατικών συγκέντρωσαν την εκκλησία του δήμου και τόνισαν ότι οι τρέχουσες εξελίξεις ήταν συμφέρουσες για την Κέρκυρα, διότι έτσι το νησί δε διέτρεχε τον κίνδυνο υποδούλωσης του από την Αθήνα. Προσπαθούν να δικαιολογήσουν τις πράξεις τους και να τις παρουσιάσουν ως ενέργειες που έγιναν για το καλό της πόλης τους. Επισήμαναν ακόμη την αναγκαιότητα τήρησης ουδετερότητας υπό όρους, γεγονός που σήμαινε διάλυση της επιμαχίας με την Αθήνα, όχι όμως και ολοκληρωτική αποκοπή των δεσμών της Κέρκυρας με την υπερδύναμη αυτή της εποχής.

**8. «τό λοιπόν μηδετέρους δέχεσθαι»:** οι ολιγαρχικοί ανακοινώνουν στο λαό της Κέρκυρας την ανάγκη τήρησης ουδετερότητας, γεγονός που σήμαινε τη διάλυση της επιμαχίας με την Αθήνα. Μπορούμε να πούμε ότι οι ολιγαρχικοί επιδιώκουν βήμα- βήμα να φτάσουν στην επίτευξη του στόχου τους. Δεν επιδιώκουν να απομακρυνθούν αμέσως από την Αθήνα, να επιβάλουν το ολιγαρχικό καθεστώς και να προσχωρήσουν στη συμμαχία της Σπάρτης. Αντιθέτως προτείνουν τήρηση αυστηρής ουδετερότητας, αφού δεν θα δέχονται πλοία στο νησί τους ούτε αθηναϊκά ούτε σπαρτιατικά. Βέβαια, η ουδετερότητα αυτή αποτελεί στην ουσία πλήγμα για τα αθηναϊκά συμφέροντα αφού καταργεί την αμυντική συμφωνία (επιμαχία) που είχε συναφθεί μεταξύ των δύο πόλεων.

**9. «μιᾷ νηί...ἡγεῖσθαι»:** η παρουσία περισσότερων του ενός πλοίων θα έπρεπε να θεωρείται ενέργεια εχθρική και να οδηγεί σε πολεμική κινητοποίηση. Με αυτήν την απόφαση ουσιαστικά ακυρώνεται η αμυντική συμμαχία Αθηναίων - Κερκυραίων. Πρέπει να σημειωθεί πάντως εδώ ότι η πολιτική της ουδετερότητας, της απεμπλοκής δηλαδή της Κέρκυρας από τον πόλεμο, ήταν συνετή. Δεν πρόκειται όμως για μια φιλειρηνική κίνηση, αφού ο αρχικός σκοπός των ολιγαρχικών ήταν να εγκαταστήσουν την ολιγαρχία στην Κέρκυρα και να κόψουν κάθε δεσμό με την Αθήνα.

**10. «Ὡς δέ καί εἶπον...τήν γνώμην»:** με κλίμα ψυχολογικής βίας και τρομοκρατίας που δημιουργούν οι ολιγαρχικοί αναγκάζουν τους Κερκυραίους να επικυρώσουν την πρότασή τους. Έτσι λοιπόν καταλύεται η ίδια η ουσία της λειτουργίας των δημοκρατικών θεσμών, δηλαδή η ελευθερία στη λήψη των αποφάσεων. Από τη μια πλευρά λοιπόν συγκαλούν την εκκλησία του δήμου, όμως από την άλλη δεν επιτρέπουν μια ελεύθερη συζήτηση, δεν προάγουν ένα δημοκρατικό διάλογο, δε στηρίζουν στην ουσία το δημοκρατικό θεσμό της λαϊκής συνέλευσης, αλλά δεσμεύουν τη βούληση του δημοκρατικού αυτού οργάνου, υποχρεώνουν με ψυχολογική βία και κλίμα απειλής και τρομοκρατίας τον έντρομο λαό να επικυρώσει τις αποφάσεις τους.

**ΓΡΑΜΜΑΤΙΚΗ**

1. **δράω -δρῶ // δράομαι - δρῶμαι (= κάνω, ενεργώ) (συνηρημένο)**

**Ενεργ*.* Φ.:** ενεστ. δράω -δρῶ,παρατ. ἔδραον -ων, μέλλ. δράσω, αόρ. ἔδρασα,

παρακ. δέδρακα, (υπερσ. ἐδεδράκειν)

**Παθ. Φ.:** ενεστ. δράομαι - δρῶμαι, πρτ. ἐδραόμην -ώμην, ἐδράσθην, παρακ. δέδραμαι

1. **συγκαλέω - συγκαλῶ < σύν + καλῶ (= καλώ σε συνέλευση, συγκαλώ) (συνηρημένο)**

**Ενεργ*.* Φ.:** ενεστ. συγκαλέω - συγκαλῶ,παρατ. συνεκάλουν, μέλλ. συγκαλέσω, αόρ. συνεκάλεσα,

παρακ. συγκέκληκα, υπερσ. συνεκεκλήκειν

**Παθ. Φ.:** ενεστ. συγκαλέομαι - συγκαλοῦμαι, πρτ. συνεκαλούμην, μελλ. συγκαλοῦμαι,

παθ. μελλ. συνεκεκλήσομαι, αόρ. συνεκαλεσάμην, παρακ. συγκέκλημαι, υπερσ. συνεκεκλήμην

1. **λέγω (= μιλώ) (ανώμαλο)**

**Ενεργ*.* Φ.:**ενεστ. λέγω, πρτ. ἔλεγον, μέλλ. λέξω ή (συνηρ.) ἐρῶ, αόρ. α΄ ἔλεξα ή εἶπα, αόρ. β΄ εἶπον,

πρκμ. εἴρηκα, υπερσ. εἰρήκειν

**Παθ. Φ.:** ενεστ. λέγομαι, πρτ. ἐλεγόμην, παθ. μέλλ. λεχθήσομαι και συνήθ. ῥηθήσομαι,

παθ. αόρ. ἐλέχθην και συνήθ. ἐρρήθην, πρκμ. εἴρημαι και λέλεγμαι,

υπερσ. εἰρήμην, συντελ. μέλλ. εἰρήσομαι

1. **εἰμί (= είμαι)**

**Ενεργ. Φ.:** ενεστ. εἰμί, πρτ. ἦ και ἦν, μέλλ. ἔσομαι, αόρ. β` ἐγενόμην. παρακ. γέγονα, υπερ. ἐγεγόνειν.

1. **δέχομαι (= δέχομαι)**,

**Ενεργ. Φ.:** ενεστ. δέχομαι,πρτ. ἐδεχόμην, μέλλ. δέξομαι, παθ. μέλλ. δεχθήσομαι, αόρ. ἐδεξάμην,

παθ. αορ. ἐδέχθην, πρκ. δέδεγμαι, υπερσ. ἐδεδέγμην

1. **Δεικτική αντωνυμία** **οὗτος, αὗτη, τοῦτο**

**Ενικός αριθμός Πληθυντικός αριθμός**

ον. οὗτος αὕτη τοῦτο οὗτοι αὗται ταῦτα

γεν. τούτου ταύτης τούτου τούτων τούτων τούτων

δοτ. τούτῳ ταύτῃ τούτῳ τούτοις ταύταις τούτοις

αιτ. τοῦτον ταύτην τοῦτο τούτους ταύτας ταῦτα

κλ. (ὦ) οὗτος (ὦ) αὕτη — — — —

1. **Παραθετικά επιθέτου**

**Θετ.:** ἀγαθὸς, **συγκριτ.:** ἡ βελτίων, τὸ βέλτιον, **υπερθ.:** βέλτιστος

1. **Παραθετικά επιρρήματος**

**Θετ.:** ὀλίγον, **συκγριτ.:** μεῖον - ἔλαττον - ἧττον, **υπερθ.:** ὀλίγιστα - ἐλάχιστα - ἥκιστα.

1. **Ουσιαστικό γ` κλίσης ναῦς**

**Πτώση Ενικός Πληθυντικός**

Ονομαστική ἡ ναῦς αἱ νῆες

Γενική τῆς νεώς τῶν νεῶν

Δοτική τῇ νηί ταῖς ναυσί

Αιτιατική τήν ναῦν τὰς ναῦς

Κλητική ὦ! ναῦ ὦ! νῆες

1. **Ουσιαστικό της α` κλίσης γνώμην**

**Πτώση Ενικός Πληθυντικός**

ονομαστική ἡ γνώμη αἱ γνῶμαι

γενική τῆς γνώμης τῶν γνωμῶν

δοτική τῇ γνώμῃ ταῖς γνώμαις

αιτιατική τὴν γνώμην τὰς γνώμᾱς

κλητική ὦ! γνώμη ὦ! γνῶμαι

1. **Ουσιαστικό πρεσβευτὴς σύμφωνα με την γ` και α` κλίση**

**Ενικός αριθμός Πληθυντικός αριθμός**

ὁ πρεσβευτής οἱ πρέσβεις

τοῦ πρεσβευτοῦ τῶν πρέσβεων

τῷ πρεσβευτῇ τοῖς πρέσβεσι(ν)

τον πρεσβευτήν τους πρέσβεις

(ὦ) πρεσβευτά (ὦ) πρέσβεις

**ΑΣΚΗΣΕΙΣ ΓΡΑΜΜΑΤΙΚΗΣ**

1. ***δράσαντες: Να βρείτε το β’ ενικό πρόσωπο οριστικής ενεστώτα και να γίνει χρονική και εγκλιτική αντικατάσταση.***

|  |  |  |  |  |
| --- | --- | --- | --- | --- |
|  | **Οριστική** | **Υπ/τικ ή** | **Ευκτική** | **Προστ/κή** |
| **ΕΝΣ** | δρᾷς | δρᾷς | δρῷς | δρᾶ |
| **ΠΡΤ** | ἔδρας |  |  |  |
| **ΜΕΛΛ** | δράσεις |  |  |  |
| **ΑΟΡ** | ἔδρασας |  |  |  |
| **ΠΡΚ** | δέδρακας |  |  |  |
| **ΥΠΕΡ** | (ἐδεδράκεις) |  |  |  |

1. ***Δέχεσθαι:*** *Να γράψετε τα απαρέμφατα και τις μετοχές όλων των χρόνων του ρήματος.*

|  |  |  |
| --- | --- | --- |
| ***ΕΝΕΣΤ.*** | *δέχεσθαι* | *δεχόμενος, η, ον* |
| ***ΜΕΛΛ.*** | *δέξεσθαι* | *δεξόμενος, η, ον* |
| ***ΑΟΡ.*** | *δέξασθαι* | *δεξάμενος, η, ον* |
| ***ΠΡΚ.*** | *δεδέχθαι* | *δεδεγμένος, η, ον* |

1. ***Να γράψετε τους ζητούμενους τύπους των παρακάτω όρων του κειμένου:***

***βέλτιστα*** *(τον ίδιο τύπο στο συγκριτικό βαθμό)*

**ἥκιστα** (το θετικό βαθμό του επιρρήματος)

**νηί** (δοτική και κλητική ενικού και πληθυντικού)

**τήν γνώμην** (ονομαστική πληθυντικού)

**ΑΣΚΗΣΕΙΣ ΣΥΝΤΑΚΤΙΚΟΥ**

1. ***Να αναγνωρίσετε τις δευτερεύουσες προτάσεις που σας δίνονται, να δηλώσετε τον τρόπο εισαγωγής και εκφοράς τους, δικαιολογώντας τον τελευταίο.***

* ***ὅτι ταῦτα καὶ βέλτιστα εἴη*** *=* Δευτερεύουσα ειδική πρόταση, ως αντικείμενο του ρήματος εἶπον. Εκφ. Με ευκτική του πλαγίου λόγου (εἴη), καθώς εξαρτάται από ιστορικό χρόνο και δηλώνει έτσι κάτι το υποκειμενικό και αβέβαιο.
* ***ἥκιστ᾽ ἂν δουλωθεῖεν ὑπ᾽ Ἀθηναίων*** *=* Δευτερεύουσα ειδική πρόταση, ως αντικείμενο του ρήματος εἶπον. Εκφέρεται με δυνητική ευκτική (ἂν δουλωθεῖεν) και δηλώνει κάτι που είναι δυνατό στο παρόν και στο μέλλον.
* ***Ὡς δὲ εἶπον*** *=* Δευτ. χρονική πρόταση.

1. ***Να αναγνωριστούν συντακτικά οι παρακάτω όροι:***

* ***δράσαντες*** *=* Χρονική μτχ., συνημμένη στο υποκείμενο του ρήματος εἶπον (Οι ολίγοι)
* ***τοῦτο*** *=* σύστοιχο αντ. μτχ. δράσαντες
* ***Κερκυραίους*** *=* αντ. μτχ. ξυγκαλέσαντες
* ***δέχεσθαι*** *=* Αντικ. ρήματος, τελικό απαρέμφατο, με υποκείμενό του το Κερκυραίους
* ***τὸ πλέον*** *=* αντκ. απρμφ. ἡγεῖσθαι
* ***πολέμιον*** *=* κατηγορούμενο αντικ. τὸ πλέον
* ***ταῦτα*** *=* Υποκ. ρήματος εἴη (αττική σύνταξη)
* ***βέλτιστα*** *=* Κατηγορούμενο του ταῦτα
* ***ὑπ᾽ Ἀθηναίων*** *=* Εμπρόθετος προσδιορισμός του ποιητικού αιτίου
* ***ἐπικυρῶσαι*** *=* Έμμεσο αντικ. ρήματος ἠνάγκασαν
* ***τὴν γνώμην*** *=* Αντικείμενο απαρεμφάτου ἐπικυρῶσαι

1. ***Να γράψετε τους ζητούμενους τύπους των παρακάτω όρων του κειμένου:***

* ***ταῦτα*** *(γενική ενικού θηλυκού γένους) =* ταύτης
* ***βέλτιστα*** *(τον ίδιο τύπο στο συγκριτικό βαθμό) =* τά βελτίονα ή βελτίω
* ***ἥκιστα*** *(το θετικό βαθμό του επιρρήματος) =* ἡδέως
* ***νηί*** *(δοτ. και κλητική ενικού και πληθ.) =* **εν. αριθμ.:** δοτ. τῇ νηΐ, κλητ. ὦ ναῦ

**πληθ. αριθμ.:** δοτ. ταῖς ναυσῐ́(ν), κλητ. ὦ νῆες

* ***τήν γνώμην*** *(ονομαστική πληθυντικού) =* αἱ γνῶμαι

**ΠΡΑΓΜΑΤΟΛΟΓΙΚΕΣ ΕΡΩΤΗΣΕΙΣ**

1. Ποιο είναι το υποκείμενο των δύο πρώτων μετοχών στο ΚΕΦ. 71.1. και πού αποσκοπεί η σύγκληση της κερκυραϊκής εκκλησίας του Δήμου, της *αλίας*;
2. Γιατί οι ολιγαρχικοί επιμένουν στην ανάγκη τήρησης της ουδετερότητας των Κερκυραίων;

Τι συνέπειες θα είχε αυτή για τους ίδιους και την Αθήνα;

1. Τι σήμαινε ιδιαίτερα η απόφαση να μην επιτραπεί η παραμονή περισσότερων από ένα μη κερκυραϊκών πλοίων στην Κέρκυρα;
2. **Ξυγκαλέσαντες Κερκυραίους … καὶ ἠνάγκασαν ἐπικυρῶσαι τὴν γνώμην:**

Να εξηγήσετε και να σχολιάσετε την αντιφατικότητα των φράσεων αυτών.

(Εδώ πρέπει να προσέξετε ιδιαίτερα ότι στην πρώτη κύρια πρόταση το ρήμα είναι λεκτικό (εἶπον), ενώ στη δεύτερη κελευστικό (ἠνάγκασαν)).

1. Ποιοι ευνοούνταν από **το ψήφισμα της ουδετερότητας;** Για ποιους λόγους;